b'\n_START_ARTICLE_\nHenry Spiese Aurand\n_START_SECTION_\n\xc5\xbdivljenjepis\n_START_PARAGRAPH_\nBil je \xc4\x8dlan letnika (1915), na katerega so padle zvezde na Voja\xc5\xa1ki akademiji ZDA. Pozneje v voja\xc5\xa1ki karieri je opravil \xc5\xa1olanje \xc5\xa1e na: \xc5\xa0ola za oskrbo s strelivom (1916), Poveljni\xc5\xa1ki in general\xc5\xa1tabni kolid\xc5\xbe Kopenske vojske ZDA (1928), Vojni kolid\xc5\xbe Kopenske vojske ZDA (1931) in Industrijski kolid\xc5\xbe Kopenske vojske ZDA (1940)._NEWLINE_Po diplomiranju je sprva slu\xc5\xbeil na Sandy Hook Proving Ground (1917-19), nato pa je pri\xc4\x8del z dodatnim izobra\xc5\xbeevanjem ter delovanjem na podro\xc4\x8dju logistike. Leta 1920 je bil uradno preme\xc5\xa1\xc4\x8den v Korpus za oskrbo s strelivom (Ordnance Corps). V letih 1925-27 je slu\xc5\xbeil na Filipinih, nato je bil predavatelj na \xc5\xa0oli za oskrbo s strelivom (1929-30) in predavatelj logistike na Vojnem kolid\xc5\xbeu Kopenske vojske ZDA (1933-39)._NEWLINE_Med drugo svetovno vojno je bil direktor Obrambne pomo\xc4\x8di, programa, ki je po\xc5\xa1iljal material v sklopu sporazuma Lend Lease. Nato je postal na\xc4\x8delnik Mednarodne divizije Slu\xc5\xbebenih sil Kopenske vojske ZDA (1942); \xc5\xa1e istega leta pa je postal sekretar Kombiniranega produkcijskega odbora in poveljnik \xc5\xa0estega slu\xc5\xbebnega poveljstva v Chicagu. Leta 1944 pa je bil imenovan za pomo\xc4\x8dnika glavnega \xc4\x8dastnika za oskrbo s strelivom Evropskega teatra operacij in komunikacijske cone. Isto leto je bil postal \xc5\xa1e poveljnik normandijske baze v sklopu oskrbo s strelivom Evropskega teatra operacij in komunikacijske cone. Naslednje leto je postal zadnji poveljnik Oskrbovalnih slu\xc5\xbeb ZDA za Kitajski teater operacij._NEWLINE_Po vojni se je vrnil nazaj na mesto poveljnika \xc5\xa0estega slu\xc5\xbebnega poveljstva. Leta 1946 je postal zadnji poveljnik Afri\xc5\xa1ko-bli\xc5\xbenjevzhodnega teatra operacij in zadnji direktor raziskovanja in razvoja vojnega oddelka ZDA. Naslednje leto (1947) je postal direktor logistike Oddelka za kopensko vojsko, kjer je ostal vse do leta 1949, ko je postal poveljnik sil Kopenske vojske ZDA na Pacifiku; tu je ostal vse do leta 1952, ko se je upokojil.'